สวัสดีค่ะหนูอาย12ปีหนูมีตกขาวแบบน้ำมูกแบบติดกันเป็นก้อนเหลวๆยืดๆมันกิดจากตอนที่หนูปัสวะเสร้จค่ะเพิ่งเป็นมันเกิดจากอะไรหรอคะ
สวัสดีค่ะ แพนเค้ก,ตกขาว คือ การที่มีของเหลวไหลจากช่องคลอดโดยไม่ใช่เลือดประจำเดือน ของเหลวนี้สร้างจากต่อมผลิตเมือกที่อยู่บริเวณปากมดลูก เพื่อสร้างความชุ่มชื้นในช่องคลอดและช่วยป้งอกันการติดเชื้อในช่องคลอด ตกขาวที่ปกติจะออกใสๆ หรือมีสีขาวขุ่นหรือขาวออกเหลืองเล็กน้อยก็ได้ แต่จะไม่มีกลิ่นเหม็นรุนแรง ปริมาณและความเหนียวจะขึ้นอยู่กับช่วงของรอบการตกไข่ โดยหากเป็นช่วงวันที่มีการตกไข่ ตกขาวจะมีปริมาณมาก ใส เหนียวยืดได้ คล้ายไข่ขาวดิบ ส่วนช่วงหลังไข่ตก มักไม่มีตกขาว แต่บางคนอาจมีตกขาวออกเหลืองเล็กน้อยได้ ส่วนในช่วงก่อนมีประจำเดือน ตกขาวมักจะเป็นสีขาวขุ่นและเหนียวข้นดังนั้น การที่มีตกขาวคล้ายน้ำมูก เป็นก้อนเหลวๆ ก็ถือว่าเป็นตกขาวที่ปกติดีค่ะสำหรับตกขาวที่ผิดปกติ เช่น มีปริมาณมากตลอดเวลา มีสีเขียวเหลืองคล้ายหนอง มีเลือดปน มีกลิ่นเหม็นคาว หรือมีอาการคันหรือแสบช่องคลอดร่วมด้วย หากมีตกขาวดังกล่าว ก็ควรไปพบแพทย์เพื่อรักษาค่ะ